Kierch Ielwen

D'Kierch vun Ielwen ass eng kathoulesch Kierch, déi zur Par Atertdall Sainte-Claire an zu der Gemeng Biekerech gehéiert.

De Patréiner ass den hellege Blasius, deem säi Fest den 3. Februar gefeiert gëtt.

Se steet op der Haaptstrooss, dem CR301.

Den 20. Mäerz 2019 gouf se als nationaalt Monument klasséiert.

D'Par Ielwen huet nach eng Filial zu Schweech. Vun der Kapell zu Schweech aus geet e Kräizwee aus der zweeter Hallschent vum 17. Joerhonnert bis erof bei d'Kierch zu Ielwen.

Geschicht
D'Kierch vun Ielwen ass deelweis nach aus dem 12. Joerhonnert.

Den Altor an 2 Statue vum hellege Cornelius a vum hellegen Theobald sinn am Barockstil vum 18. Joerhonnert.

Um Kierchtuerm steet d'Joreszuel 1761.

Uergel

D'Uergel an der Kierch gouf 1958 ënner der Direktioun vum Nic. Loewen vu Lëntgen gebaut. Zanterhier gouf net méi dru geschafft, soudatt d'Instrument am Originalzoustand ass.

Den Opbau vun der Uergel:
I Haaptwierk (5 Reg.)
II Schwellwierk (7 Reg.)
Pedall (3 Reg.)

Den Ament, Mee 2015, gëtt et Problemer mat dem Instrument, soudatt leider net drop ka gepillt ginn.

Monument aux morts

De Monuments aux morts, deen 1969 realiséiert gouf, steet direkt virum Kierchtuerm vun der Parkierch an dréit d'Opschrëft: Fir d'Hemecht gestuerwen 1940-1945.

Paschtéier vun der Par Ielwen

 1. Lambertus (virun 1254-†1263) 
 2. Jacobus (1263-1268)
 3. Arnold Reis, Habscht (1268-1277)
 4. Henricus (1277-?)
... (keng Donnéeën)
 5. Joannes (1351-1358)
 6. Joannes, Mondorf (1358-1366)
 7. Theodoricus, Neuerburg (3.3.1371-?)
... (keng Donnéeën)
 8. Clais Seligs († viru 1425)
 9. Joannes Berg († viru 1485)
 10. Nicolas, Biekerech (21.2.1485-?)
... (keng Donnéeën)
 11. Joa. Hollenstein, Schweech (1548-1581)
 12. Nicolaus Wickerig (1581-1612)
 13. Joa. Leon, Ottweiler (1612-1621)
 14. Ant. Stoultgen, Mariendall (1621-1654)
 15. Joannes Nothum (1654-1678)
 16. Car. Mercatoris, Dikrech (1678-†1716)
 17. Joa. Feller, Schweech (1716-1717)
 18. Nicolaus Becker (1717-†1740)
 19. Michael Wagener (1740-1741)
 20. Aug. Becker, Gousseldeng (1741-†1771)
 21. Nicolaus Dernoeden (1771-1772)
 22. Mich. Barthel, Riedgen (1772-†1812)
 23. Joa. Gul. Kramp, Grooljen (1812-1828)
 24. Joa. Nic. Stoffel, Biissen (1828-†1857)
 25. Michael Kraus, Miersch (1857-1873)
 26. Jos. Menningen, Iechternach (1873-1895)
 27. Fr. Jos. Leonardy, Ouljen (1895-1926)
 28. Martin Majeres, Feelen (1926-†1929)
 29. Alb. Linkels, Angelduerf (1929-1948)
 30. Joa. Dernoeden, Eschduerf (1948-1973)
 31. Raym. Scholtes, Esch-Uelzecht (1973-†23. Oktober 2000Kirchlicher Anzeiger für die Erzdiözese Luxemburg, 130. Jg., nº 11-12 (01.12.2000), p. 278.), leschte Paschtouer deen am Paschtoueschhaus nieft der Kierch gewunnt huet. De Paschtouer Scholtes läit um Kierfecht zu Ielwen begruewen. 
 32. John. Bintz, Useldeng (2000-2004)
 33. Nicolas Hardt, Grooljen (2004-2005)
 34. Denis Wellisch, Colmar (Fr.) (2005-2010)
 35. Mathieu Henri Janssen, Erpekom/Peers, Provënz Limburg (Belsch) (2010-2023)
 36. Jean-Jacques Flammang, Rolleng (Péiteng) (zenter 2023, curé-modérateur) 

Biller
200px|thumb|D'Kierch vun Ielwen (Nordsäit); riets am Eck: dat aalt Paschtoueschhaus vun 1861200px|thumb|D'Kierch vun Ielwen (Südsäit)200px|thumb|De Monument aux morts vun 1969 virum Kierchtuerm

 Kuckt och 
 Lëscht vu reliéise Gebaier zu Lëtzebuerg

 Um Spaweck 

 Websäit vun der Par Atertdall Sainte-Claire
 D'Fënstere vun der Kierch vun Ielwen op der Websäit vun der Stiftung Forschungsstelle Glasmalerei des 20. Jh. e. V. 
 D'Uergel vun der Kierch op Orgues.lu
 D'Kierch Ielwen an der Facebookgrupp Patrimoine religieux Luxembourg - Reliéisen Ierwen Lëtzebuerg 

Ielwen
Kierch